ฮาล์ฟ-ไลฟ์

ฮาล์ฟ-ไลฟ์ (; HλLF-LIFE) เป็นเกมนิยายวิทยาศาสตร์มุมมองบุคคลที่หนึ่ง พัฒนาโดยวาล์ว คอร์ปอเรชั่น (Valve Corporation) วางจำหน่ายครั้งแรกในแพลตฟอร์มวินโดว์ PC โดยเซียร์ราสตูดิโอ (Sierra Studios) เมื่อวันที่ 19 พฤศจิกายน ค.ศ. 1998 ในแพลตฟอร์มเพลย์สเตชัน (PlayStation 2) วางจำหน่ายในปี ค.ศ. 2001 ในโอเอสเอ็กซ์และลีนุกซ์ ปี 2013 เกมได้สร้างความต่างจากเกมส์อื่นในขณะนั้น ด้วยการนำเสนอ "การไม่ตัดฉาก" ปล่อยให้ผู้เล่นได้ดำเนินเรื่องอย่างอิสระ และผ่านทางสายตาของผู้เล่น 

ฮาล์ฟ-ไลฟ์ เป็นเกมแรกที่เปิดตัวขึ้นในซีรีส์ของฮาล์ฟ-ไลฟ์ ซึ่งมีภาคเสริมและภาคต่อในภาคที่ 2 ในปี 2004 ตัวเกมได้ดำเนินเรื่องผ่านตัวละครเอก "ดร.กอร์ดอน ฟรีแมน" (Dr. Gordon Freeman) นักฟิสิกส์คนหนึ่ง ซึ่งสำเร็จการศึกษาระดับปริญญาเอกจากเอ็มไอที ที่เขาต้องสู้เอาตัวรอดออกจากสถาบันการสถาบันวิจัยแบล็คเมซา (Black Mesa) อันเป็นผลมาจากการทดลองเคลื่อนย้ายผิดพลาดที่เขาก่อมันขึ้น ทำให้มนุษย์ต่างดาวเข้ามายังโลก ดร.กอร์ดอน จึงต้องค้นหาทางออกจากสถาบันแห่งนี้รวมถึงต่อสู้กับศัตรูจากต่างดาวและทหารที่รัฐบาลส่งมากำจัดเขา

ฮาล์ฟ-ไลฟ์ ได้รับคำกล่าวขวัญมากมายทั้งกราฟิก ความสมจริง และการเล่าเรื่องอันไร้ซึ่งตำหนิ เกมได้รับรางวัล "เกมแห่งปี" จากหลายค่ายกว่า 50 รางวัล และได้รับการโหวตให้เป็นหนึ่งในเกมที่ดีที่สุดตลอดกาล โดยเป็นเกมที่มีอิทธิพลต่อเกมยิงมุมมองบุคคลที่หนึ่งมากที่สุดเกมหนึ่งของโลก อ้างจากไอจีเอ็น (IGN) เกี่ยวกับประวัติแนวคอมพิวเตอร์เกม ไว้ว่า "แบ่งแยกได้อย่างสวยงามและชัดเจน เป็นทั้งยุคก่อนฮาล์ฟ-ไลฟ์ และยุคหลังฮาล์ฟ-ไลฟ์"

ฮาล์ฟ-ไลฟ์ ถูกขายมากกว่า 8 ล้านกล่อง ในเดือนพฤศจิกายนปี ค.ศ. 2004 และมากกว่า 9.3 ล้านกล่อง ในธันวาคมปี ค.ศ. 2008 ด้วยเหตุนี้เองฮาล์ฟ-ไลฟ์ จึงได้รับการจดบันทึกในกินเนสบุ๊ค ให้เป็น "เกมยิงมุมมองบุคคลที่หนึ่งสำหรับพีซีที่มียอดขายสูงที่สุดตลอดกาล" ในปี ค.ศ. 2008

 เกม 

ในสมัยนั้นเกมนี้เป็นเกมที่ขายดี และเป็นที่นิยมกันมาก เพราะเกมมีปริศนามากมาย, เนื้อหาการเล่นที่น่าตื่นเต้นเร้าใจ และมีอาวุธมากมายให้ใช้ อีกทั้งการควบคุมตัวละครในเกม และการใช้อาวุธก็เป็นอีกจุดเด่นของเกมนี้ มีการทำ Mods (โปรแกรมเสริมหรือโปรแกรมดัดแปลงเกม) อย่างไม่เป็นทางการมากมาย

เกมนี้ทำขึ้นในแพลตฟอร์ม PC มีจำหน่ายในรูปแบบของ CD และดาวน์โหลดผ่าน Steam ปัจจุบันมีภาคต่อมาอีกหนึ่งภาค และคาดว่าจะมีอีกต่อๆ ไป

 เนื้อเรื่อง 

แบล็คเมซา (Black Mesa) สถาบันวิจัยลับของรัฐบาลในนิวเม็กซิโก กำลังทำการวิจัยเครื่องเทเลพอร์เทชัน (Teleportation) อยู่มี ดร. วอลเลซ บรีน (Dr. Wallace Breen) ผู้อำนวยการสถาบันวิจัยนี้อยู่จนกระทั่ง ดร. กอร์ดอร ฟรีแมน (Dr. Gordon Freeman) ได้มาเป็นผู้ช่วยของแผนกอโนมาลัสเมเทอร์เรียลส์ (Anomalous Materials) ตามคำเชื้อเชิญของ ดร. ไอแซค ไคลเนอร์ (Dr. Issac Kleiner) เพราะว่า ดร. กอร์ดอน ฟรีแมนมีความสนใจในเครื่องควอนตัมเทเลพอร์เทชัน (Quantum Teleportation) เป็นอันมากจนกระทั่งวันหนึ่งเขาได้ทำงานกับเครื่องควอมตัมเทเลพอร์เตชันโดยมีหน้าที่ให้เข็นวัตถุหนึ่งที่คล้ายกับหินเรืองแสงในมิติเซน (Xen) ดร. กอร์ดอน ฟรีแมนได้เข็นมันเข้าไปทันใดนั้นได้เกิดการระเบิดอย่างรุนแรงถึงแม้ว่ากอจะรอดจากการระเบิดต่างจากคนอื่น ๆ ที่เสียชีวิตแต่ทว่าเอเลี่ยนจากมิติเซ็นได้เข้ามาในแบล็คเมซา เขาต้องต่อสู้กับพวกเอเลี่ยนแต่ว่ากอร์ดอนได้ถูกจี-แมน (G-Man) จับให้สลบและเข้าไปในห้องมิติเวลาและยื่นข้อเสนอให้เขาคือจะทำงานให้เขาหรือให้เอเลี่ยนรุมฆ่าซึ่งกอร์ดอนได้ยอมทำงานให้จี-แมน รัฐบาลรู้ข่าวเรื่องการระเบิดของแบล็คเมซาและกลัวว่าจะเกิดเป็นข่าวใหญ่จึงส่งทหารที่มีเอเดรียน เชพเพิร์ด (Adrian Shepard) เข้ามา (ภาค Opposing Force) เพื่อฆ่ากอร์ดอน ฟรีแมนซึ่งเกือบจะสำเร็จแต่ก็ถูกจี-แมนจับขังในห่วงมิติแต่สามารถหนีออกมาได้ส่วนบาร์นีย์ คาลฮูน (Barney Calhoun) (ภาค Blue Shift) ซึ่งเป็น รปภ. ในสถาบันวิจัยแบล็คเมซาก็พยายามหาทางออกจึงรวมมือกับ ดร. โรเซนเบิร์ก (Dr. Rosenberg) จนสามารถเทเลพอร์ตหนีออกมาได้สำเร็จ

 อาวุธ 
ฮาล์ฟ-ไลฟ์ มีอาวุธในเกมทั้งหมด 14 ชนิด โดยมาทั้งจากสถาบันวิจัย ทหารหน่วยมารีน และจากเซน
ชื่อภาษาไทยชื่อภาษาอังกฤษคลิ๊กซ้ายคลิ๊กขวาหมายเหตุชะแลงCrowbarฟัน กำจัดศัตรูในระยะประชิด และทำลายกล่องฝาช่องลม-เป็นอาวุธแรกของเกมกล็อก 17Glock 17ยิงทีละนัด แม่นยำสูงแต่กระสุนตกช้ายิงทีละนัด กระสุนตกเร็วแต่ความแม่นยำต่ำเป็นอาวุธยิง อาวุธแรกของเกมโคลท์ไพทอน (.357)Colt Python (.357)ยิงทีละนัด มีความแม่นยำและการทำลายล้างสูง-เฮอคู สแปซ-12 (ลูกซอง)HECU SPAS-12ยิงทีละนัดยิงทีละ 2 นัดเอ็มพี5MP5ยิงต่อเนื่องอัตโนมัติ แม่นยำปานกลาง กระสุนตกเร็วยิงลูกระเบิด เมื่อกระทบสิ่งใดจะระเบิดทันทีเป็นอาวุธประจำตัวของหน่วยมารีนระเบิดเพลิงเอ็มเค2Mk 2 Grenadeดึงสลักออก ยิ่งค้างไว้นานก็จะปาได้ไกลกว่า-ระเบิดจะระเบิดภายใน 5 วินาทีภายหลังดึงสลักออกเฮอคูเลเซอร์ทริพไมน์HECU Laser Tripmineติดตั้ง-ระเบิดจะระเบิดเมื่อมีสิ่งมีชีวิตตัวใดผ่านเส้นเลเซอร์ระเบิดติดตั้งควบคุมระยะไกลSatchel chargeวาง (ลูกแรก)และกดระเบิดวาง (ลูกที่ 2 ขึ้นไป)หน้าไม้Crossbowยิงทีละนัดไม่เล็งกล้องยิงทีละนัดเล็งกล้องมีความแม่นยำและทำลายล้างสูงแต่กระสุนตกช้าเฮอคูอาร์พีจีHECU RPGยิงทีละลูกปรับโหมดติดเลเซอร์กับไม่ติดเลเซอร์ในโหมดติดเลเซอร์จรวดจะฟุ่งไปตามเลเซอร์ที่ชี้เป้าหมายเอาไว้ไฮฟว์แฮนด์Hivehandยิงแมลงเพื่อติดตาม กระสุนตกช้ายิงแมลงเมื่อเป้าหมายโดยตรง แม่นยำสูง กระสุนตกเร็วเป็นอาวุธของ Alien Gruntซนาร์คSnarkปล่อยแมลงออกไปโจมตี-เป็นอาวุธจากเซน สามารถทำร้ายผู้เล่นได้ แต่พวกมันมีชีวิตซักพักภายหลังปล่อยก็จะตายปืนใหญ่ทอว์Tau Cannonยิงแบบไม่ชาร์ท ไม่รุนแรงเทียบเท่าชาร์ทยิง แต่กระสุนตกเร็วกว่ายิงแบบชาร์ท โจมตีรุนแรงแต่กระสุนตกช้าเป็นอาวุธที่มีค่าโจมตีสูงที่สุดในเกมเมื่อชาร์ทสุดกลูออนกันGluon Gunยิงเลเซอร์สีฟ้าจางๆ สามารถยิงค้างได้-เป็นอาวุธสุดท้ายของเกม

 ภาคเสริม 

เนื่องจากเกมส์นี้ประสบความสำเร็จทางการค้า โดยมีผู้เล่นทั่วโลกซื้อไปเล่นนับล้านกล่อง ทางผู้ผลิตจึงได้ออกภาคเสริม 2 ภาค

 Half-Life Opposing Force ภาคเสริมที่ 1 พัฒนาโดย Gearbox ภาคนี้ผู้เล่นจะได้รับบทเป็น Corporal Adrian Shephard ทหารเรือกองทัพอเมริกา ที่ถูกส่งมาให้ตามหา Gordon Freeman (ตัวละครใน Half-Life) เนื้อเรื่องของภาคนี้เริ่มจากที่เรากำลังจะบินเฮลิคอปเตอร์ไปที่สถาบันวิจัยแบล็คเมซา แต่ทว่าการระเบิดทำให้ยานบินของเอเลี่ยนยิงลำแสงโจมตีเราจนเฮลิคอปเตอร์ตก ทำให้เราหมดสติไปชั่วขณะ เรามาฟื้นที่ห้องพยาบาล และเราก็ไปตามทางส่งของ จนไปถึงที่โดมชีวภาพ ที่มี Boss Geneworm อยู่ อาวุธของภาคนี้มีมากกว่าภาคอื่นๆ  

 Half-Life Blue Shift  ภาคเสริมที่ 2 ผลิตโดย Gearbox ภาคนี้ผู้เล่นจะได้รับบทเป็น  Barney Calhoun เจ้าหน้าที่รักษาความปลอดภัยของ  สถาบันวิจัยแบล็คเมซา ที่ตอนแรกถูกสั่งให้ไปช่วยคนที่อยู่ส่วน G แต่ทว่าการระเบิดของการทดลองทำให้ลิฟต์ที่จะไปนั้นตก Barney Calhoun จึงได้รับคำแนะนำจากดอกเตอร์คนหนึ่งให้หนีไปทางคลองระบายน้ำแล้วได้ไปเจอกับ 
Dr. Rosenberg ก็ช่วยพาเราหนีโดยการวาร์ปหนีออกมา สถานที่หลักๆ คือ ลานจอดรถไฟ คลองบำบัดน้ำเสีย และ แล็ปเก่า (ดูเพิ่มที่ สถาบันวิจัยแบล็คเมซา)

 อ้างอิง 

หมวดหมู่:ฮาล์ฟ-ไลฟ์
หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมผู้เล่นคนเดียว
หมวดหมู่:วิดีโอเกมผู้เล่นหลายคน
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมของวาล์ว คอร์ปอเรชั่น
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเพลย์สเตชัน 3
หมวดหมู่:เกมสำหรับแมคโอเอส
หมวดหมู่:เกมสำหรับลินุกซ์
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่ถูกเซ็นเซอร์
หมวดหมู่:การบุกครองของเอเลียนในวิดีโอเกม